rejauldu/bengali-wikipedia huggingface dataset:
এল'মালুমা সাইদ হলেন মৌরিতানিয়ার দাসপ্রথা বিরোধী একজন কর্মী ও রাজনীতিবিদ। তিনি ২০১৮ সালে আন্তর্জাতিক সাহসী নারী পুরস্কার লাভ করেছিলেন।   জীবনী  তিনি জন্মেছিলেন দাস হিসেবে। ১৯৭২ সালে দেশটির বৌতিলিমিত শহরে জন্ম তার। বৌতিলিমিত মৌরিতানিয়ার রাজধানী নৌকাচটের পশ্চিম-পূর্বে অবস্থিত।  ১৭ বছর বয়সে দেশটির হারাতিন জাতিগোষ্ঠীর শৃঙ্খল ভাঙার আন্দোলনে যোগ দেন। তিনি ১৯৯০ সালে হারাতিন শৃঙ্খলমুক্তি সংস্থায় যোগ দেন। তিনি ১৯৯১ সালে দেশটির প্রথম বিরোধী দল র‍্যালিমেন্ট দেস ফোর্সেস দেমোক্রাটিকসের প্রতিষ্ঠার সাথেও যুক্ত ছিলেন। তিনি ১৯৯৫ সালে অ্যাকশন পোর লে চেঞ্জমেন্ট নামের দাসত্বপ্রথা বিরোধী আন্দোলনের সাথে যুক্ত ছিলেন। তিনি হারাতিন শৃঙ্খলমুক্তি সংস্থায় নারীদের অধিক সংখ্যক হারে অংশগ্রহণের ক্ষেত্রে অবদান রেখেছেন। তিনি দাসত্বপ্রথা বিরোধী সংস্থা এসওএস এনক্লেভসের প্রতিষ্ঠাতা সদস্য।  ২০০৬ সালে তিনি দেশটির আইনসভার সদস্য নির্বাচিত হন। তিনি সহ চারজন হারাতিন নারী সেবার আইনসভার সদস্য নির্বাচিত হয়েছিলেন। তিনি ২০১৩ সালে পুনঃনির্বাচিত হন। তিনি মৌরিতানিয়ায় মানবাধিকার লৈঙ্গিক সমতা, কয়েদিদের অবস্থার উন্নয়ন নিয়ে কাজ করে চলেছেন।   সম্মাননা  ২০১৮ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:১৯৭২-এ জন্ম বিষয়শ্রেণী:২১শ শতাব্দীর মৌরিতানীয় নারী রাজনীতিবিদ বিষয়শ্রেণী:২১শ শতাব্দীর মৌরিতানীয় রাজনীতিবিদ
জোন্ড ১ (; অর্থ: জোন্ড ১) বা, যেটি জোন্ড ৩এমভি-১ নং. ৪ নামেও পরিচিত, হলো সৌরজগত অনুসন্ধানের জন্য ১৯৬৪ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়।   অভিযান  জোন্ড ১-কে একটি মোলনিয়া ৮কে৭৮এম বাহক রকেটের ওপর বসিয়ে বাইকোনুর কসমোড্রোমের এলসি ১/৫ থেকে উৎক্ষেপণ করা হয়। মহাকাশযানটিকে ১৯৬৪ সালের ২ এপ্রিল তারিখের ০২:৪০:০০ ইউটিসিতে উৎক্ষেপণ করা হয়।   যন্ত্রপাতি  এতে একটি  আয়তনের গোলাকার অবতরণ ক্যাপসুল বহন করছিলো যার মধ্যে বায়ুমণ্ডলের রাসায়নিক বিশ্লেষণের পরীক্ষা, পৃষ্ঠের শিলাগুলির গামা-রশ্মি পরিমাপ, একটি ফটোমিটার, তাপমাত্রা এবং চাপ পরিমাপক এবং যদি এটি জলাঞ্চলে অবতরণ করে তার জন্য একটি ঘুর্ণন/রকিং সেন্সর ছিলো। একটি পরীক্ষামূলক আয়ন থ্রাস্টারও মূল্যায়নের জন্য বহন করা হয়।   আরও দেখুন    শুক্র অভিযানসমূহের তালিকা;  ১৯৬৪-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ    Astrolink description of spacecraft and payload  NSSDC spacecraft info  বিষয়শ্রেণী:জোন্ড কর্মসূচি বিষয়শ্রেণী:১৯৬৪-এ উৎক্ষিপ্ত মহাকাশযান
বাঘা থানা বাংলাদেশের রাজশাহী জেলার অন্তর্গত বাঘা উপজেলার একটি থানা।   পটভূমি  ১৯৮৩ খ্রিস্টাব্দের ২৩ মার্চ বাঘা থানা প্রতিষ্ঠা লাভ করে।   প্রশাসনিক এলাকাসমূহ  বাঘা উপজেলার ২টি পৌরসভা ও ৭টি  ইউনিয়নের প্রশাসনিক কার্যক্রম বাঘা থানার অধীন।  পৌরসভা:  আড়ানী  বাঘা  ইউনিয়নসমূহ:  ১নং বাজুবাঘা  ২নং গড়গড়ি  ৩নং পাকুড়িয়া  ৪নং মনিগ্রাম  ৫নং বাউসা  ৬নং আড়ানী  ৭নং চকরাজাপুর   আরও দেখুন   বাঘা উপজেলা  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী জেলার থানা বিষয়শ্রেণী:বাঘা উপজেলা
সোলায়মান হক জোয়ার্দ্দার - ছেলুন জোয়ার্দ্দার নামেও পরিচিত (১৫ মার্চ ১৯৪৬ - ১৩ জুন ২০২৫ ) বাংলাদেশের একজন রাজনীতিবিদ। তিনি চুয়াডাঙ্গা-১ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন সোলায়মান হক জোয়ার্দ্দারের জন্ম ১৫ মার্চ ১৯৪৬ সালে পৈতৃক নিবাস চুয়াডাঙ্গা জেলার চুয়াডাঙ্গা সদর উপজেলার চুয়াডাঙ্গা শহরের আরাম পাড়া এলাকায়। তার পিতার নাম মরহুম সিরাজুল ইসলাম জোয়ার্দ্দার এবং মাতা মরহুমা আছিয়া খাতুন। পিতা পেশায় একজন ব্যবসায়ী ছিলেন। তিনি চুয়াডাঙ্গা ভি.জে. সরকারি উচ্চ বিদ্যালয় হতে মেট্রিক পাস করে চুয়াডাঙ্গা সরকারি কলেজে উচ্চতর শ্রেণিতে পড়াশোনা করেন।  কর্মজীবন পেশায় ব্যবসায়ী সোলায়মান হক জোয়ার্দ্দার (ছেলুন) রাজনীতির সঙ্গে সক্রিয় ভাবে যুক্ত আছেন।  ছাত্রজীবন হতেই তিনি ছাত্রলীগের রাজনীতিতে জড়িত ছিলেন। যুবলীগ প্রতিষ্ঠার পর তিনি চুয়াডাঙ্গা মহকুমার সভাপতি নির্বাচিত হন। তিনি ১৯৭৩ সালে চুয়াডাঙ্গা যুবলীগের সভাপতি, ৭৯ সালে আওয়ামী লীগের জেলা সেক্রেটারী ছিলেন।  একাত্তরের মুক্তিযুদ্ধে তিনি ভারত হতে ট্রেনিং নিয়ে সক্রিয়ভাবে অংশগ্রহণ করেন।  জোয়ার্দ্দার চুয়াডাঙ্গা রাইফেল ক্লাব, রেডক্রিসেন্ট সোসাইটি, জেলা ক্রীড়া সংস্থার দীর্ঘ সময়ের সেক্রেটারী হিসেবে কাজ করেছেন।  তিনি চুয়াডাঙ্গা জেলা আওয়ামীলীগের সভাপতি।  ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি আওয়ামী লীগের প্রার্থী হিসেবে চুয়াডাঙ্গা-১ আসনে থেকে অংশ নিয়ে পরাজিত হন।  তিনি ২০০৮ সালের নবম জাতীয় সংসদ নির্বাচনে আওয়ামী লীগের প্রার্থী হিসেবে চুয়াডাঙ্গা-১ আসনে থেকে সংসদ সদস্য নির্বাচিত হন।  ২০১৪ সালের দশম, ২০১৮ সালের একাদশ ও ২০২৪ সালে দ্বাদশ জাতীয় সংসদ নির্বাচনে ভোট ছাড়া নির্বাচনেও তিনি বাংলাদেশ আওয়ামী লীগের প্রার্থী হিসেবে চুয়াডাঙ্গা-১ আসনে থেকে সংসদ সদস্য মনোনীত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   দুর্নীতি  সোলায়মান হক জোয়ার্দ্দার ক্ষমতার অপব্যবহার, বিভিন্ন অনিয়ম ও দুর্নীতির মাধ্যমে সরকারি অর্থ আত্মসাৎ করে নিজ নামে ও পরিবারের সদস্যদের নামে বিপুল পরিমাণ অর্থ উপার্জন করার অভিযোগে দুদক আবেদনের পরিপ্রেক্ষিতে আদালত স্ত্রী আক্তারি জোয়ার্দার, মেয়ে তাবশিনা জান্নাত ও  তার নামে থাকা ৩৫টি ব্যাংক হিসাব অবরুদ্ধের নির্দেশ দেন।   পারিবারিক জীবন  ছেলুন জোয়ার্দ্দার আক্তারি জোয়ার্দারকে বিয়ে করেন, এই দম্পতির মেয়ে তাবশিনা জান্নাত।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০২৫-এ মৃত্যু বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:মুক্তিবাহিনীর কর্মকর্তা বিষয়শ্রেণী:চুয়াডাঙ্গা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চুয়াডাঙ্গা সরকারি কলেজের প্রাক্তন শিক্ষার্থী
প্যান পং (এছাড়াও প্যানপন, প্যান-পন বা প্যাং-পং) টেনিস এবং পিং পং খেলার একটি সংমিশ্রণ। খেলার নামটি এসেছে খেলার সময় বলটি একদিক থেকে অন্য দিকে যাবার সময় যে প্যান-পোন-প্যান-পন শব্দ করে সেখান থেকে। খেলাটি কাঠের তৈরি র‍্যাকেট, একটি নরম টেনিস বল এবং একটি কাঠের তক্তা আকারের নেট দিয়ে খেলা হয়। খেলার নিয়ম টেনিস বা পিং-পং-এর মতোই তবে ৩টি খেলার একটি ম্যাচে খেলা হয়।    ইতিহাস  গেমটি জাপানের হিটাচি লিমিটেড কারখানা ক্যাম্পাসে তাইশো যুগে (১৯১২-১৯২৬) ১৯২২ সালে উদ্ভাবিত হয়েছিল। প্যান-পন একটি মধ্যাহ্নভোজের ব্যায়াম হিসাবে শুরু হয়েছিল, কিন্তু তারপর এটি ইবারাকি প্রশাসনিক অঞ্চলের একটি স্থানীয় খেলায় পরিণত হয়। জাপানের ইবারাকি প্রশাসনিক অঞ্চলের হিটাচি প্ল্যান্ট, দুই প্ল্যান্টের মধ্যে এবং নাগরিকদের মধ্যে টুর্নামেন্টের আয়োজন করা হয়। জাপানের বাইরে এই খেলাটি খুব কম পরিচিত, তবে হ্যারডসবার্গ, কেনটাকি, মার্কিন যুক্তরাষ্ট্রে টুর্নামেন্টের আয়োজন করা হয়েছে, সেখানে খেলাটি আয়োজন করেছিল হিটাচি অটোমোটিভ প্ল্যান্ট।    নিয়ম    কোর্ট  প্যান-পন একটি আয়তক্ষেত্রাকার সমতল কোর্টে খেলা হয়, সাধারণত ঘরের বাইরে প্লাস্টিকের মেঝের উপর। কোর্টটি ৭ × ২.৫ মিটার এবং একটি অভ্যন্তরীণ সার্ভ করার জায়গা ৫.৫ × ১ মিটার। নেটটি একটি ৩ মিটার লম্বা কাঠের তক্তা, মাটির ৪০ সেমি উপরে স্থাপন করা হয়।   সরঞ্জাম  রান্নাঘরের প্যানগুলি কাঠের তৈরি, ৩০ × ২০ সেমি এবং ১০ মিমি পুরু। এটিকে ধরে রাখা সহজ করার জন্য প্রস্থের একপাশের কিনারা বরাবর আরেক টুকরো কাঠ লাগিয়ে মোটা করা যেতে পারে।  বলটি একটি বায়ুভর্তি রাবার বল, আকার টেনিস বলের মতো (৭০ মিমি ব্যাস)। যদি বলটি ১ মিটার উচ্চতা থেকে ফেলে দেওয়া হয় তবে এটি ৫০ - ৬০ সেমি উপরে তিড়িং লাফ দিবে যদি সঠিকভাবে পাম্প করা হয়।   খেলা  ম্যাচের আগে প্রথম সার্ভার নির্ধারণ করতে টস করা হয়। খেলোয়াড়দের মধ্যে একজন খেলাটি শুরু করার জন্য সার্ভ করবে এবং নেট/তক্তা স্পর্শ না করে সার্ভটি প্রতি পক্ষের খেলোযাড়ের কাছে যাবে। তিনি বলটিকে আবার সার্ভারের কোর্টের দিকে ফিরিয়ে দিবে।   স্কোরিং  একটি খেলায় একই খেলোযাড় সার্ভ করবে এমন কয়েক খেলার পয়েন্টের একটি ক্রম নিয়ে গঠিত। খেলায় সেই জিতবে যে সর্বমোট অন্তত ৪ পয়েন্ট জিতেছে। স্কোর ৩-৩ হলে দুই পয়েন্টে জিততে হবে। ৪-৪ হলে শুধুমাত্র একটি পয়েন্ট জিতলেই যথেষ্ট।   সার্ভ  সার্ভ খেলোয়াড়দের মধ্যে পর্যায়ক্রমে হয়, পয়েন্ট অনুযায়ী। সার্ভারকে বেস লাইনের পিছনে এবং পাশের লাইনের মধ্যে দাঁড়াতে হয়। বিপক্ষের খেলোয়াড় কোর্টের যেকোনো স্থানে দাঁড়াতে পারে। কোমরের উপরে র‍্যাকেট দিয়ে সার্ভ আঘাত করার অনুমতি নেই। একটি সফল সার্ভ করবার একটি সুযোগই দেয়া হয়। বল মাটিতে স্পর্শ করার আগে বিপক্ষের খেলোয়াড়ের বলে আঘাত করার অনুমতি দেওয়া হয় না।   দ্বৈত  যদি এ দল ও বি দলের সাথে খেলা হয়, প্রথম খেলোয়াড় এ১ সার্ভ করবে বি১ এর কাছে। পরবর্তী খেলায় বি১ সার্ভ করে এ২ এর কাছে, তারপর এ২ বি২ এর বিপরীতে, এভাবে চলতে থাকবে।   নর্ডিক প্যান-পন চ্যাম্পিয়নশিপ ২০১৪  নর্ডিক মাইক্রোস্কোপি মিটিং, স্ক্যান্ডেম ২০১৪, লিংকোপিং, সুইডেনে, ৯-১৩ জুন, ২০১৪-এ, প্যান-পনেভ প্রথম নর্ডিক চ্যাম্পিয়নশিপ অনুষ্ঠিত হয়েছে।   তথ্যসূত্র   বহিঃসংযোগ  ইউটিউবে দেখুন কিভাবে প্যান পং খেলতে হয় বিষয়শ্রেণী:জাপানে উদ্ভাবিত ক্রীড়া বিষয়শ্রেণী:র‍্যাকেট ক্রীড়া বিষয়শ্রেণী:জাপানে ক্রীড়া বিষয়শ্রেণী:হিটাচি
মস্কো ক্রেমলিন (), সাধারনত দ্যা ক্রেমলিন নামে অধিক পরিচিত, মস্কোতে অবস্থিত একটি সুরক্ষিত স্থাপনা। স্থাপনাটির দক্ষিণে মস্কোভা নদী, পূর্বে রেড স্কয়ার ও সেন্ট ব্যাজল'স ক্যাথিড্রাল এবং পশ্চিমে আলেক্সান্ডার গার্ডেন অবস্থিত। কমপ্লেক্সটি বর্তমানে রাশিয়া ফেডারেশনের প্রেসিডেন্টের সরকারী বাসভবন হিসাবে ব্যবহৃত হচ্ছে।    ইতিহাস : সাইটটি খ্রিস্টপূর্ব ২য় শতক থেকে ফিনিক জনগণের (বিশেষত মেরিয়ানদের) দ্বারা ক্রমাগত বসবাস করা হয়েছে। সোভিয়েত প্রত্নতাত্ত্বিকরা এলাকায় ১০৯০-এর দশকের একটি মেট্রোপলিটন সিল আবিষ্কার করার মাধ্যমে প্রমাণ করেছেন যে স্লাভরা ১১শ শতকের প্রথম দিকে বরোভিৎসকি পাহাড়ের দক্ষিণ-পশ্চিম অংশে বসতি স্থাপন করেছিল। যেখানে নেগলিন্নায়া নদী মস্কভা নদীতে মিশেছে, সেখানে ভিয়াতিচি একটি সুরক্ষিত কাঠামো (অথবা "গ্রাদ") নির্মাণ করেছিল।  ১৪শ শতক পর্যন্ত সাইটটি "মস্কোর গ্রাদ" নামে পরিচিত ছিল। "ক্রেমলিন" শব্দটি প্রথম ১৩৩১ সালে নথিভুক্ত হয়েছিল (যদিও ভাষাতত্ত্ববিদ ম্যাক্স ভাসমার ১৩২০ সালে এর পূর্ববর্তী উপস্থিতির উল্লেখ করেছেন)। প্রিন্স ইউরি ডলগোরুকি ১১৫৬ সালে গ্রাদটি ব্যাপকভাবে সম্প্রসারণ করেন, ১২৩৭ সালে মঙ্গোলদের দ্বারা এটি ধ্বংস করা হয় এবং ১৩৩৯ সালে ইভান প্রথম কালিতা এটি ওক কাঠ দিয়ে পুনর্নির্মাণ করেন।  গ্র্যান্ড ডিউকদের আসন দিমিত্রি ডনস্কয় ১৩৬৬-১৩৬৮ সালে ওক কাঠের পলিসেডের পরিবর্তে শক্তিশালী সাদা চুনাপাথরের দুর্গ নির্মাণ করেন; এই দুর্গ খান তোখতমিশের অবরোধ প্রতিহত করতে সক্ষম হয়েছিল। দিমিত্রির পুত্র ভ্যাসিলি প্রথম ক্রেমলিনে গির্জা ও মঠ নির্মাণের কাজ পুনরায় শুরু করেন। ১৪০৬ সালে নতুন নির্মিত ক্যাথেড্রাল অফ দ্য অ্যানানসিয়েশন থিওফেনেস দ্য গ্রিক, আন্দ্রেই রুবলেভ এবং প্রকোর দ্বারা আঁকা হয়েছিল। চুদভ মঠটি দিমিত্রির শিক্ষক মেট্রোপলিটন অ্যালেক্সিস প্রতিষ্ঠা করেছিলেন; এবং তার বিধবা স্ত্রী ইউদক্সিয়া ১৩৯৭ সালে অ্যাসেনশন কনভেন্ট প্রতিষ্ঠা করেন।  তথ্যসূত্র   বহিঃসংযোগ   tour-planet.com – Sights of the Moscow Kremlin  Travel2moscow.com – Official Moscow Guide  History of the Kremlin  Moscow Kremlin State Historical and Cultural Museum Sanctuary  Open Kremlin   Rare access inside the Kremlin, video news report from BBC News Online, 17 January 2013      ক্রেমলিন ক্রেমলিন ক্রেমলিন ক্রেমলিন ক্রেমলিন ক্রেমলিন ক্রেমলিন ক্রেমলিন বিষয়শ্রেণী:ক্রেমলিন বিষয়শ্রেণী:১৪৯৫-এ ইউরোপে স্থাপনা বিষয়শ্রেণী:১৫তম শতাব্দীতে রাশিয়ায় স্থাপনা বিষয়শ্রেণী:রাষ্ট্রপতির বাসভবন
নয়ডা সেক্টর ৬১ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৬১-তে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →নয়ডা ইলেকট্রনিক সিটি পরবর্তী স্টেশন নয়ডা সেক্টর ৫৯পশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন নয়ডা সেক্টর ৫২পার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:নয়ডার পরিবহন ব্যবস্থা
ঋষিকুল্য নদী হল ওড়িশা রাজ্যের অন্যতম প্রধান একটি নদী এবং এর অববাহিকা কন্ধমাল এবং গঞ্জাম জেলার পুরো অঞ্চল জুড়ে রয়েছে। ঋষিকুল্য পূর্বঘাট পর্বতমালার দারিংবাড়ি পাহাড়ের প্রায় ১০০০ মিটার উচ্চতায় উৎপন্ন হয়েছে। নদীটি যে জায়গা থেকে উৎপন্ন হয়েছে, সেই দারিংবাড়ি জায়গাটিকে 'ওড়িশার কাশ্মীর' বলা হয়ে থাকে। নদটি ১৯°০৭' উত্তর থেকে ২০°১৯' উত্তর অক্ষাংশ এবং ৮৪°০১' পুুুর্ব থেকে ৮৫°০৬' পূর্ব দ্রাঘিমাংশের ভৌগোলিক স্থানাঙ্কের মধ্যে অবস্থিত। এটি গঞ্জামের পুরুনা বাঁধায় বঙ্গোপসাগরের সাথে মিলিত হয়েছে। এর উপনদীগুলি হল বাঘুয়া, ধনেই, বদনাদি ইত্যাদি। এটির মোহানায় তেমন কোন ব-দ্বীপ নেই।   নদীর যাত্রাপথ   নদীটি কন্ধমাল জেলার দারিংবাড়ি পার্বত্য অঞ্চল দিয়ে প্রবাহিত হয়েছে। গঞ্জাম জেলায় এটি সুরডা, ধরকোট, আশিকা, পিতলা, পুরুষোত্তমপুর, তারাতারিনী, প্রতাপপুর, আল্লাদিগাম, ব্রহ্মপুর, গঞ্জম এবং ছত্রপুর ব্লকের মধ্য দিয়ে প্রবাহিত হয়েছে। নদীটি ১৬৫ কিলোমিটার দীর্ঘ, এবং এর অববাহিকা অঞ্চলটি ৭৭০০ কিমি২ জায়গা জুড়ে বিস্তৃত।   জলপাইরঙা সাগর কাছিমের (অলিভ রিডলি টার্টল) সমীক্ষা  ১৯৯৩ সালে, ওড়িশা বন বিভাগ এবং ওয়াইল্ড লাইফ ইনস্টিটিউট অব ইন্ডিয়ার জীববিজ্ঞানীরা জানতে পেরেছিলেন যে ঋষিকুল্য নদীর মুখের কাছে জলপাইরঙা সাগর কাছিমের দল প্রচুর সংখ্যায় এসে বাসা বাঁধছে। এই অঞ্চলটি ভারতের জলপাইরঙা সাগর কাছিমের বৃহত্তম বাসা নির্মাণ করা (আরিবাদা) স্থানের একটি। নদীমুখের নিকটবর্তী গ্রামগুলি হল পালি বাঁধা, পুরুনা বাঁধা, গোখরা কুদা এবং কান্তিয়া পাড়া, যেখানে জলপাইরঙা সাগর কাছিমের বাসা দেখতে পাওয়া যায়। এইগুলি হলো জেলেদের গ্রাম।   নগর কেন্দ্র  থাম্ব|গঞ্জাম দুর্গ থেকে ঋষিকুল্য নদীর দৃশ্য  ব্রহ্মপুর শহরটি এই নদীর অববাহিকায় অবস্থিত এবং অন্যান্য গুরুত্বপূর্ণ শহরগুলি হল ছত্রপুর, গঞ্জাম, আসকা, ভাঞ্জানগর, বেল্লাগুন্থা এবং সুরডা।   শিল্প  নদীর অববাহিকা অঞ্চলে প্রচুর পরিমাণে শিল্প স্থাপিত হয়েছে। এগুলির মধ্যে রয়েছে গ্রাসিম ইন্ডাস্ট্রিজ লিমিটেড-গঞ্জাম রাসায়নিক বিভাগ (পূর্বে জয়শ্রী রাসায়নিক লিমিটেড), আসকা (আশিকা) কো-অপারেটিভ সুগার ইন্ডাস্ট্রিজ লিমিটেড নুয়াগাম, আসকা স্পিনিং মিলস, মনোরমা কেমিক্যাল ওয়ার্কস লিমিটেড, ওড়িশা টিউবস প্রাইভেট লিমিটেড ইত্যাদি। এখানে প্রায় ৩৩৬০ সংখ্যক বিভিন্ন ধরনের ক্ষুদ্র শিল্প রয়েছে। এগুলির মধ্যে প্রধান খাদ্য ও তার সহযোগী শিল্প, বন ও কাঠ ভিত্তিক শিল্প, রাবার এবং প্লাস্টিক পণ্য এবং গ্লাস এবং সিরামিক শিল্প। এখানে বনভিত্তিক শিল্প স্থাপনের পর্যাপ্ত সুযোগ রয়েছে। অববাহিকা অঞ্চলটি খনিজ সম্পদে সমৃদ্ধ। প্রধান অর্থনৈতিক খনিজগুলি হল কাদামাটি, চুনাপাথর, ম্যাঙ্গানিজ, বালির অভ্রক, কালো বালি এবং পেষক পদার্থ (গ্রাইন্ডিং মেটেরিয়াল)।   তথ্যসূত্র    বহিঃসংযোগ   Government of Orissa  বিষয়শ্রেণী:ওড়িশার নদী বিষয়শ্রেণী:ভারতের নদী
ডান|150px|link=গাবুন ভাইপার|alt=একটি গাবুন ভাইপার। গাবুন ভাইপার বা গাবুন অ্যাডার ভাইপারিডি পরিবারভুক্ত এক প্রজাতির বিষধর সাপ। এদেরকে সাহারা-নিম্ন আফ্রিকার অতিবৃষ্টি অরণ্য ও সাভানা অঞ্চলে বেশি দেখা যায়। ১৮৫৪ সালে সর্বপ্রথম গাবুন ভাইপারকে এচিডনা গ্যাবোনিকা হিসাবে বর্ণনা করা হয়। এদের বিষদন্ত ২ ইঞ্চি (৫ সেন্টিমিটার) পর্যন্ত লম্বা হতে দেখা যায় এবং এরা বিষধর সর্পপ্রজাতির মধ্যে সর্বোচ্চ পরিমাণে বিষ উৎপাদন করতে পারে। পূর্ণবয়স্ক গাবুন ভাইপারের শরীর এবং লেজ মিলিয়ে গড় দৈর্ঘ্য ১২৫-১৫৫ সেন্টিমিটার (৪-৫ ফুট)। এদের মাথা ত্রিভুজাকৃতির এবং ঘাড় ভীষণ সরু হয়। এরা মূলত নিশাচর এবং খুব ধীরগতিসম্পন্ন, কম নড়াচড়াযুক্ত শান্তস্বভাবের সাপ হিসাবে সুপরিচিত। এরা সাধারণত লুকিয়ে থেকে শিকার ধরে এবং উপযুক্ত শিকার এসে হাজির হওয়ার অপেক্ষায় দীর্ঘসময় ধরে নিথর নিশ্চল হয়ে পড়ে থাকে। এই প্রজাতির সাপের কামড়ানোর ঘটনা খুব কদাচিৎ ঘটে, কারণ এরা অতিমাত্রায় সহনশীল। (বাকি অংশ পড়ুন...)
প্রবোধ দাশগুপ্ত (১৯০০ - ১৬ এপ্রিল, ১৯৭৪) একজন বাঙালি ব্রিটিশ বিরোধী স্বাধীনতা আন্দোলনকারী ও সাংবাদিক। পরাধীন বাংলাদেশেও নির্যাতন ও কারাবাস ভোগ করেন।   কৃতিত্ব  প্রবোধ দাশগুপ্ত ব্রিটিশ ভারতের ঢাকা বিক্রমপুরে জন্মগ্রহণ করেন। মাত্র ১৫ বছর বয়েসে প্রফুল্ল দাশগুপ্তের প্রেরণায় অনুশীলন সমিতিতে যোগ দিয়েছিলেন তিনি।  বিখ্যাত কুমিল্লা ভিক্টোরিয়া কলেজ থেকে বি এ পাশ করে ১৯২৮ সালে অভয় আশ্রমে যোগ দেন। বিভিন্ন সময় স্বাধীনতা সংগ্রামে অংশগ্রহণের কারণে কয়েকবার জেলে যান। দেশভাগের পরেও তিনি পূর্ব পাকিস্তানে থেকে যান এবং অভয় আশ্রমের সম্পাদক হিসাবে কাজ করতে থাকেন। ভারতের নামকরা পত্রিকা লোকসেবক, দ্য হিন্দু, হিন্দুস্থান টাইমস এর সম্মানিত অবৈতনিক সাংবাদিক ছিলেন তিনি। বাংলাদেশ স্বাধীন হয়ার পূর্বে তিনি পাকিস্তানি শাসনে নির্যাতন ও কারাবাস ভোগ করেছেন।   তথ্যসূত্র   বিষয়শ্রেণী:১৯০০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:বাঙালি সাংবাদিক বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
চাকিয়াভিটা ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর এবং বৃহত্তর শিলিগুড়ি নগরের অংশ৷  ভূগোল চাকিয়াভিটা জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি করতোয়া নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷  জনতত্ত্ব ২০১১ খ্রিষ্টাব্দের ভারতের জনগণনা অনুসারে চাকিয়াভিটা জনগণনা নগরের জনসংখ্যা ৫২৫১ জন, যার মধ্যে ২৭২০ জন পুরুষ ও ২৫৩১ জন নারী৷ প্রতি হাজার পুরুষে ৯৩১ জন নারী৷ ৬ বছর অনুর্দ্ধ ৫৬৮ জন শিশু, যা সমগ্র জনসংখ্যার ১০.৮৬ %৷ ৬ বছরোর্দ্ধ জনসংখ্যার ৭৯.০৯% অর্থাৎ ৩৭০৪ জন সাক্ষর৷https://www.census2011.co.in/data/town/306884-chakiabhita-west-bengal.html পুরুষ সাক্ষরতার হার ৮৪.৬০ % এবং নারী সাক্ষরতার হার ৭৩.২০ %৷  পরিবহন শহরটি আমবাড়ি রোডের দ্বারা ২৭ নং জাতীয় সড়ক, ১২এ নং রাজ্য সড়কের সাথে যুক্ত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো আমবাড়ি ফালাকাটা রেলওয়ে স্টেশন৷  তথ্যসূত্র  বহিঃসংযোগ  বিষয়শ্রেণী:জলপাইগুড়ি জেলার শহর ও নগর
থাম্ব|275x275পিক্সেল|১১০০ সালের দিকে আইল অব ম্যান রাজ্য আইল অব ম্যান (  অথবা  ) বা মান (Mann) হল যুক্তরাজ্যের সাথে সম্পর্কিত একটি স্বায়ত্বশাসিত দ্বীপ অঞ্চল। এটি আইরিশ সাগরে আয়ারল্যান্ড ও ব্রিটিশ দ্বীপপুঞ্জের মধ্যবর্তী স্থানে অবস্থিত। রাজা তৃতীয় চার্লস হলেন আইল অব ম্যানের রাষ্ট্রপ্রধান এবং তার উপাধি হলো লর্ড অব মান (Lord of Mann)। রাজার পক্ষে একজন লেফটেন্যান্ট গভর্নর দ্বীপের শাসনকার্য পরিচালনা করেন। দ্বীপটি যুক্তরাজ্যের অংশ নয়, কিন্তু এর বৈদেশিক সম্পর্ক, প্রতিরক্ষা, ও সুশাসন নিশ্চিত করার দায়িত্ব যুক্তরাজ্যই পালন করে। আইল অব ম্যান ইউরোপীয় ইউনিয়নেরও অংশ নয়। এটি ছয়টি কেল্টীয় জাতির একটি। এখানকার লোকেরা কেল্টীয় মাংক্স ভাষাতে কথা বলেন।   তথ্যসূত্র    বহিঃসংযোগ    সিআইএ ওয়ার্ল্ড ফ্যাক্টবুক - আইল অব ম্যান জন্য তালিকা  আইল অফ ম্যান নিউস  আইল অব ম্যান (ইউরোপীয় ইউনিয়ন) প্রাদো মধ্যে পাসপোর্ট বিবরণ   ম্যাঙ্কস সরকার A comprehensive site covering many aspects of Manx life from fishing to financial regulation  আইল অফ ম্যান বিমানবন্দর     * বিষয়শ্রেণী:সেলটিক জাতি ম্যান বিষয়শ্রেণী:প্রাক্তন নরওয়েজীয় উপনিবেশ বিষয়শ্রেণী:রাজমুকুটে নির্ভরশীল  ম্যান বিষয়শ্রেণী:দ্বীপ রাষ্ট্র বিষয়শ্রেণী:নরওয়েজীয় সাম্রাজ্য বিষয়শ্রেণী:ইউরোপীয় ইউনিয়নের বিশেষ অঞ্চল বিষয়শ্রেণী:ব্রিটিশ দ্বীপপুঞ্জ বিষয়শ্রেণী:ইউরোপের নির্ভরশীল অঞ্চল
মাহমুদ দেওবন্দি (মোল্লা মাহমুদ নামেও পরিচিত) (মৃত্যু: ১৮৮৬) একজন ব্রিটিশ ভারতীয় মুসলিম পণ্ডিত যিনি দারুল উলুম দেওবন্দের প্রথম শিক্ষক ছিলেন। তার সবচেয়ে উল্লেখযোগ্য ছাত্র মাহমুদুল হাসান দেওবন্দি, যিনি মাহমুদ দেওবন্দির প্রথম ছাত্র।   জীবনী  থাম্ব|মাহমুদ দেওবন্দির কবর মাহমুদ দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবির সহযোদ্ধা ছিলেন। শাহ আবদুল গনির নিকট তিনি হাদীস অধ্যয়ন করেন। ১৮৬৬ সালে, দারুল উলুম দেওবন্দ প্রতিষ্ঠিত হলে, তিনি এর প্রথম শিক্ষক নিযুক্ত হন। ১৮৮৬ সালে তিনি মারা যাওয়ার আগ পর্যন্ত প্রায় বিশ বছর দারুল উলূম দেওবন্দে শিক্ষকতা করেন।  তাকে দেওবন্দে সমাহিত করা হয়।  তার ছাত্রদের মধ্যে রয়েছে মাহমুদুল হাসান দেওবন্দি, আশরাফ আলী থানভী এবং আজিজুর রহমান উসমানী।   আরও দেখুন   দারুল উলুম দেওবন্দ  দেওবন্দি ব্যক্তিত্বের তালিকা      তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:১৮৮৬-এ মৃত্যু বিষয়শ্রেণী:দেওবন্দের ব্যক্তি বিষয়শ্রেণী:দারুল উলুম দেওবন্দের শিক্ষক
ডান|150px|link=বিয়ের নাচ বিয়ের নাচ (কখনো কখনো গ্রামের নাচ নামেও পরিচিত) হলো ১৫৫৬ সালে ফ্লেমিশ চিত্রশিল্পী পিটার ব্রুয়েঘল দি এলডার কর্তৃক কাঠের প্যানেলে আঁকা তৈলচিত্র। যেটি বর্তমানে মিশিগানের ডেট্রয়েট ইন্সটিটিউট অব আর্টস সংগ্রহশালায় সংরক্ষিত আছে। ১৯৩০ সালে চিত্রকর্মটি ঐ ইন্সটিটিউটের পরিচালক দ্বারা ইংল্যান্ডে আবিষ্কৃত হয়েছিল এবং তারপর ডেট্রয়েটে আনা হয়েছিল। ধারণা করা হয় যে এটি ব্রুগেল দ্বারা অঙ্কিত তিনটি ছবির সেটের একটি। ঐ সেটের বাকি ছবিগুলো হল কৃষকের বিয়ে (১৫৬৭) এবং কৃষকের নাচ (১৫৬৯)। এই চিত্রে ১২৫ জন বিয়ের অতিথিকে চিত্রায়িত করা হয়েছে। যা ছিল রেনেসাঁ যুগের ঐতিহ্য, কনেদের পড়নে ছিল কালো পোশাক এবং পুরুষদের পড়নে কোডপিসেস (নিম্নাঙ্গের উপরে পরিধানযোগ্য এক ধরনের থলিবিশেষ)। পুরো চিত্র জুড়েই ভয়েইউরিসম (ঘনিষ্ঠ আচরণে অংশগ্রহণরত মানুষের উপর গোয়েন্দাগিরি করা) ফোটানো হয়েছে। ঐ সময়ে কর্তৃপক্ষ ও চার্চ কর্তৃক নাচ নিষিদ্ধ ছিল,এবং চিত্রকর্মে ঐ সময়ের বাঁধাধরা, যৌনতায় পরিপূর্ণ এবং অসংযত কৃষক সমাজের সমালোচনামূলক এবং রম্য চিত্রাঙ্কন হিসেবে দেখা হয়। (বাকি অংশ পড়ুন...)
খালিশপুর জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।   অবস্থান  বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।   ইতিহাস  এই শিল্প প্রতিষ্ঠানটি পিপলস্ জুট মিলস নামে ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালের ৩১ জুলাই তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয় এবং বেসরকারি ব্যবস্থাপনায় ছেড়ে দিলেও অল্পকিছুদিন পর তা পুনরায় সরকারের কাছে হস্তান্তর করা হয়; পরবর্তীতে, ২০১০ সালের জুলাইয়ে পুনরায় সরকারি অর্থায়নে এটিকে নতুন নামে চালু করা হয়।   অবকাঠামো  এই বৃহদায়তন শিল্প-কমপ্লেক্সটি ৭০.৩০ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬,৫০০ কর্মী কাজ করছে।   উৎপাদন ক্ষমতা  এই মিলে রয়েছে ৪৮৪ হেসিয়ান, ৩২৪ সেকিং, ৮৩ সিবিসি ও ৮৯১ স্পিন্ডেল লুম এবং গড়ে এর মাসিক উৎপাদন ক্ষমতা ৩৮৩ মেট্রিক টন হেসিয়ান, ১১৩৯ মেট্রিক টন সেকিং, ১৯২ মেট্রিক টন সিবিসি ও ১৭১৪ মেট্রিক টন স্পিন্ডেল লুম।   উৎপাদিত পণ্য   কাপড়  থলে।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   খালিশপুর জুট মিলস লিমিটেড - সরকারি তথ্য বাতায়ন।  বিষয়শ্রেণী:১৯৫২-এ প্রতিষ্ঠিত বিষয়শ্রেণী:বাংলাদেশের পাটকল
চৌদ্দগ্রাম বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি বিলুপ্ত ইউনিয়ন।   ইতিহাস  চৌদ্দগ্রাম ইউনিয়ন ছিল চৌদ্দগ্রাম উপজেলার আওতাধীন ৭নং ইউনিয়ন পরিষদ। চৌদ্দগ্রাম ইউনিয়নের সম্পূর্ণ অংশ নিয়ে চৌদ্দগ্রাম পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।   আরও দেখুন   চৌদ্দগ্রাম পৌরসভা  চৌদ্দগ্রাম উপজেলা   তথ্যসূত্র    বহিঃসংযোগ   বিষয়শ্রেণী:চৌদ্দগ্রাম উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
thumb|তিস্তা বাঁধ তিস্তা বাঁধ স্থাপিত হয়েছে ১৯৯৮ খ্রিষ্টাব্দে তিস্তা নদীর বাংলাদেশ অংশে। লালমনিরহাট জেলার, হাতীবান্ধা উপজেলার, গড্ডিমারী ইউনিয়নের দোয়ানী এবং নীলফামারী জেলার, ডিমলা উপজেলার, খালিশা চাপানী ইউনিয়নের, ডালিয়ায় ১৯৭৯ খ্রিষ্টাব্দে এই বাঁধ নির্মাণ কার্যক্রম শুরু হয়। ১৯৯০-এ মূল বাঁধ নির্মাণ কার্যক্রম শেষ হয়, অন্যান্য কাজ বাকী থাকে। ৬১৫ দশমিক ২৪ মিটার দীর্ঘ এই বাধেঁর উদ্দেশ্য ছিল ৬ লাখ কিউসেক পরিমাণ পানি শুষ্ক মৌসুমে সেচের জন্য বিভিন্নখাতে প্রবাহিত করা। ৭টি জেলার ৩৫টি উপজেলার ১৩ লাখ ৩৫ হাজার একর জমি সেচের আওতায় এনে ফসল ফলানের লক্ষ্যে ১৯৫৩ খ্রিষ্টাব্দে তৎকালীন পাকিস্তান সরকার বৃহৎ তিস্তা প্রকল্পের আওতায় তিস্তা বাঁধ নির্মাণের সূত্রপাত করে। তিস্তা বাঁধ : অতীত ও বর্তমান  তথ্যসূত্র  বিষয়শ্রেণী:বাঁধ
দ্য সি অব মনস্টার্স  গ্রিক পুরাণের আলোকে রচিত একটি রোমাঞ্চকর উপন্যাস। এর রচয়িতা রিক রিওরদান। ২০০৬ সালে প্রকাশিত এই বইটি "পার্সি জ্যাকসন অ্যান্ড দি অলিম্পিয়ানস" সিরিজের ২য় বই এবং পার্সি জ্যাকসন অ্যান্ড দ্য লাইটনিং থিফ উপন্যাসের অনুবর্তী পর্ব।  মূল্যায়ন দ্যা সী অব মনস্টারস খুব ভালো বই হিসেবে পাঠকসমাজের কাছে মূল্যায়িত হয়েছে। এর কাহিনী, চরিত্রসমূহ এবং লেখকের লেখার ধরন সবার কাছেই প্রসংশিত হয়েছে। স্কুল লাইব্রেরি জার্নালও এর কাহিনী এবং চরিত্রগুলোর প্রশংসা করেছে।  সমালোচকদের অভ্যর্থনা পুরস্কার  ২০০৬ বুক সেনস টপ টেন সামার পিক।বুক এওয়ার্ড: বুক সেনস টপ টেন সামার পিক  ২০০৬ "চাইল্ড" ম্যাগাজিন বেস্ট বুক।   ২০০৬ কিরকাস রিভিউস বেস্ট ফ্যান্টাসি সিক।  ২০০৬ ভয়েসেস অব ইয়্যুথ এডভোকেটস টপ শেলফ ফিকশন পিক ফর মিডল স্কুল রিডারস।  ২০০৭ কোপারেটিভ চিলড্রেনস বুক সেন্টার চয়েস।   আরও দেখুন  গ্রিক পুরাণ  তথ্যসূত্র  বিষয়শ্রেণী:২০০৬-এর মার্কিন উপন্যাস বিষয়শ্রেণী:কিশোর উপন্যাস বিষয়শ্রেণী:পার্সি জ্যাকসন অ্যান্ড দি অলিম্পিয়ানস বিষয়শ্রেণী:বারমুডা ট্রায়াঙ্গেল বিষয়ক বই বিষয়শ্রেণী:চলচ্চিত্রে গৃহীত মার্কিন কাল্পনিক উপন্যাস